བཱན་ལང་རྒྱལ་ཁབ་ཡི་ཤུའི་སྟོན་པ་མ་འཁྲུངས་སྔོན་གྱི་དུས་རབས་༣པ་བར་དུ་གནས་ཡོད་པ་དང་།ཤར་ལྷོ་ཨེ་ཤ་ཡ་མང་ཆེ་བར་དར་བའི་དྲོན་སོན་དཔལ་ཡོན་ཡང་ཝེད་ནམ་ལོ་རྒྱུས་འགོ་རྩོམ་དུས་ཡིན།ཡི་ཤུའི་སྟོན་པ་མ་འཁྲུངས་སྔོན་གྱི་༢༢༡ལོར་ཆེན་རྒྱལ་རབས་ཀྱིས་ཝེད་ཚོ་པ་རྣམས་ལ་བཙན་འཛུལ་བྱས།ཨོ་ཝེད་ཚོ་པ་མནའ་འབྲེལ་གྱི་སྣེ་ཁྲིད་ཐཱག་ཧྥན་གྱིས་དགྲ་བོ་མཐར་སྐྲོད་གཏོང་པའི་བཀོད་བྱུས་བྱས་ཤིང་།རང་ཉིད་རྒྱལ་པོ་ཨན་དྲོན་བོན་དང་ཁོང་གི་མངའ་ཁོངས་ཨོ་ལཱག་རྒྱལ་ཁབ་ཡིན་པ་གསལ་བསྒྲགས་བྱས།ཡི་ཤུའི་སྟོན་པ་མ་འཁྲུངས་སྔོན་གྱི་༢༠༨ལོར་ཆེན་རྒྱལ་ཪབས་ཀྱི་དམག་དཔོན་ཐྲི་ཡུ་དྲཱ་ཞེས་པ་ཡིས་ཨོ་ལཱག་ལ་བཙན་འཛུལ་བྱས་པ་དང་།ཐེངས་དེར་ཨན་དྲོན་བོན་ལ་ཕམ་ཁ་བྱུང་།དེའི་མཇུག་འབྲས་སུ་དེ་རྗེས་ཀྱི་དུས་རབས་བཅུ་གཅིག་ལྷག་ལ།བྱང་ཕྱོགས་བཀས་བཀོད་རྒྱུད་འཛིན་རིང་ལུགས་པས་རྒྱལ་ཁབ་དེ་དབང་སྒྱུར་བྱས་ཤིང་།རྒྱལ་ཁབ་ནང་ཁོ་ཚོའི་སྲིད་ལུགས་གདུག་རྩུབ་ཅན་རྩ་འཛུགས་བྱས་ཏེ་རྒྱུས་མངའ་མེད་པའི་མིང་བཀོལ་ནས་འཛིན་སྐྱོང་ཁུལ་དང་རྫོང་ཁོངས་སུ་ཁག་བགོས་བགྱིས།ཡིན་ནའང་།རྒྱལ་ཁབ་ཀྱི་མིང་ཨོ་ལཱག་ཉིན་རེའི་འཚོ་བའི་ནང་བཀོལ་གྱིན་ཡོད་པས་མི་དམངས་ཀྱི་སེམས་ནང་ལས་བསུབ་ཐུབ་མེད་པ་རེད།